OpenLLM-France/wikimedia huggingface dataset:
# Keane (grup)

Keane és un grup anglès de Battle (East Sussex) creat l'any 1995, adquirint la seva denominació actual dos anys després (1997). Els seus quatre primers materials discogràfics, Hopes and Fears, Under the Iron Sea, Perfect Symmetry i Night Train van anar directes al número 1 de la llista de vendes del Regne Unit immediatament després del seu llançament. Amb els seus tres primers treballs discogràfics han aconseguit un total de 10 milions de còpies venudes.
El grup el componen el compositor i pianista Tim Rice-Oxley; el cantant i guitarrista Tom Chaplin, el bateria Richard Hughes i el baixista Jesse Quin. Dominic Scott era el guitarrista del grup fins que va abandonar el 2001, mentre que Jesse Quin no es va incorporar oficialment al grup fins al Febrer de 2011, després d'haver estat de gira amb ells des de finals de 2007.
Keane són coneguts per utilitzar el piano com el seu principal instrument en comptes de la guitarra en els seus dos primers àlbums, Hopes and Fears i Under the Iron Sea, al contrari de molts altres grups de rock. No obstant, utilitzen pedals d'efectes i sintetitzadors per a aconseguir un registre de sons més ampli i no limitar-se al tradicional so del piano. Però a partir del tercer àlbum, Perfect Symmetry, el grup va incloure les guitarres enter els seus intruments. La veu d'en Tom Chaplin és considerada com un dels factors d'èxit del grup.

## Discografia
### Àlbums d'estudi

* Hopes and Fears (2004)
* Under the Iron Sea (2006)
* Perfect Symmetry (2008)
* Strangeland (2012)
* Cause and Effect (2019)

### EPs

* Retrospective EP 1: Everybody's Changing (2008)
* Retrospective EP 2: Sunshine (2010)
* Night Train (2010)

### Àlbums en directe

* Live Recordings 2004 (2004)
* Live in the UK (2006)
* Live Recordings European Tour (2008)
* iTunes Festival London (2010)

### DVD

* Strangers (2005)
* Keane LIVE (2007)

## Gires

* Hopes and Fears Tour (2004 - 2005)
* Under the Iron Sea Tour (2006 - 2007)
* Perfect Symmetry World Tour (2008 - 2009)
* Night Train Tour i UK Forest Tour (2010)
# Kdeaccessibility

L'objectiu del Projecte d'Accessibilitat de KDE permet assegurar que KDE és accessible a tots els usuaris, incloent aquest que tenen deficiències físiques. El programari del projecte s'inclou en el paquet kdeaccessibility

## Llista de programari

* KMag - Amplificador de pantalla.
* KMouseTool - Ajuda el programari per clicar els butons del ratolí.
* KMouth - Sintetitzador de parla.

## Enllaços externs

* El lloc web del projecte d'Accessibilitat de KDE Arxivat 2011-02-26 a Wayback Machine.
# Kalophrynus baluensis

Kalophrynus baluensis és una espècie de granota que viu a Malàisia.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Kalophrynus baluensis. Llista Vermella d'Espècies Amenaçades de la UICN 2006. Consulta: 1 de febrer del 2008.
# Kalophrynus intermedius

Kalophrynus intermedius és una espècie de granota que viu a Brunei, Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Kalophrynus intermedius. Llista Vermella d'Espècies Amenaçades de la UICN 2006. Consulta: 1 de febrer del 2008.
# Junts per Tiana

Junts per Tiana és una agrupació d'electors formada per veïns de Tiana (el Maresme) per concórrer a les eleccions municipals de 2015. La candidatura va obtenir el 18,44% dels vots i va assolir representació a l'Ajuntament de Tiana amb 2 regidors. L'any 2019 la formació va guanyar les eleccions amb el 28,41% dels vots i 5 regidors. L'any 2023 va obtenir la majoria absoluta amb el 51,80% dels vots i 8 regidors. El seu candidat, el periodista Isaac Salvatierra, és alcalde de Tiana des de l'abril de 2022. El manifest fundacional reclama un “espai polític local alternatiu” per superar un model de gestió municipal “obsolet” i “ineficaç”. El programa electoral defensa l'ecologisme urbà i un model transparent i participatiu per lluitar contra el poble dormitori. El lema electoral del 2015 era: «Un poble més transparent, més viu i més verd». L'agrupació d'electors va signar el manifest independentista de l'Assemblea Nacional Catalana.

## Referències

* ↑ «Ajuntament de Tiana». tiana.cat. Arxivat de l'original el 2016-10-19. [Consulta: 16 octubre 2016].
* ↑ «Resultats eleccions municipals 2015 a Tiana». Ajuntament de Tiana. Arxivat de l'original el 2016-10-02. [Consulta: 2 octubre 2016].
* ↑ «Junts per Tiana guanya les eleccions municipals amb 5 regidors».
* ↑ «Isaac Salvatierra guanya per majoria absoluta a Tiana».
* ↑ «Isaac Salvatierra es el nuevo alcalde de Tiana tras prosperar la moción de censura».
* ↑ «Manifest de Junts per Tiana». Junts per Tiana. [Consulta: 2 octubre 2016].
* ↑ «Programa electoral de Junts per Tiana». Junts per Tiana. [Consulta: 2 octubre 2016].
* ↑ Rodríguez, F. Javier «Junts per Tiana denuncia “manca de model comercial”». Línia Nord, 17-03-2016. Arxivat de l'original el 2016-10-22 [Consulta: 16 octubre 2016]. Arxivat 2016-10-22 a Wayback Machine.
* ↑ Membrives, Marta. «Mítings amb berenar i sense moure's de casa», 22-05-2015. [Consulta: 2 octubre 2016].
* ↑ «CiU, ERC, la CUP i Junts per Tiana signen el compromís per una majoria d'ajuntaments per la independència». La Local Tiana, 16-05-2015. [Consulta: 2 octubre 2016].

## Enllaços externs

* Web de Junts per Tiana
# Juntos Haremos Historia

Juntos Haremos Historia (en català, Junts Farem Història) és una coalició i aliança electoral mexicana formada pel partit Moviment Regeneració Nacional (Morena), el Partit del Treball (PT) i el Partit Encuentro Social (PES) per participar en les eleccions federals de Mèxic de 2018. L'any 2019, l'aliança va continuar amb la integració en alguns estats del Partit Verd Ecologista de Mèxic, com en el cas de Baixa Califòrnia, Puebla i Quintana Roo.
És la coalició governant al país des que Andrés Manuel López Obrador va guanyar les eleccions federals de Mèxic de 2018 i va esdevenir President de Mèxic.

## Referències

* ↑ Instituto Nacional Electoral. «Aprueba INE registro de dos coaliciones parciales para contienda electoral 2017-2018», 22-12-2017. [Consulta: 15 gener 2018].
* ↑ «Morena, con mayoría de candidaturas en coalición con PT y PES». La Jornada. [Consulta: 13 desembre 2017].
# Kepler-62e

Kepler-62e és un exoplanetadel tipus súper-Terra descoberta en òrbita al voltant de l'estel Kepler-62, la segona més exterior del sistema planetari trobat per la Missió Kepler de la NASA. Va ser trobada utilitzant el mètode del trànsit, en el qual es mesuren les fluctuacions que un planeta causa en creuar davant la seva estrella des del punt de vista de la Terra. És molt probable que Kepler-62e sigui un planeta rocós a la part interior de la zona habitable de la seva estrella mare.
Donada l'edat del planeta (7 ± 4 bilions d'anys), el seu flux estel·lar (1,2 ± 0,2 vegades el de la Terra) i el seu radi (1,61 ± 0,05 R$_⊕$), una composició rocosa (ferro - silicat) amb a més una possible quantitat substancial d'aigua és considerada possible. Un estudi de modelatge aprovat per The Astrophysical Journal indica que el planeta està probablement cobert completament per aigua.
Kepler-62e completa l'òrbita al voltant de la seva estrella mare cada 122 dies i és aproximadament un 60% més gran que la Terra.

## Referències

* 1 2 3 Lars A. Buchhave «Kepler-62: a five-planet system with planets of 1.4 and 1.6 Earth radii in the habitable zone» (en anglès). Science, 6132, 18-04-2013, pàg. 587-590. DOI: 10.1126/SCIENCE.1234702.
* 1 2 3 Afirmat a: The Kepler Giant Planet Search. I: A Decade of Kepler Planet-host Radial Velocities from W. M. Keck Observatory. Indicat a la font segons: NASA Exoplanet Archive. Data de publicació: 2024. DOI: 10.3847/1538-4365/AD0CAB.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Lars A. Buchhave «Kepler-62: a five-planet system with planets of 1.4 and 1.6 Earth radii in the habitable zone» (en anglès). Science, 6132, 18-04-2013, pàg. 587-590. DOI: 10.1126/SCIENCE.1234702.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-62 e» (en anglès). Extrasolar Planets Encyclopaedia. Observatori Meudon. [Consulta: 15 desembre 2020].
* ↑ «The planetary system Kepler-62 hosts at least 5 planets.» (en anglès). Open Exoplanet Catalogue. [Consulta: 19 desembre 2020].
* 1 2 Borucki, William J. [et al]. «Kepler-62: A Five-Planet System with Planets of 1.4 and 1.6 Earth Radii in the Habitable Zone». Science Express, 18-04-2013. DOI: 10.1126/science.1234702 [Consulta: 18 abril 2013].
* ↑ Kepler-62e: Super-Earth and Possible Water World
* ↑ 3 Potentially Habitable 'Super-Earths' Explained (Infographic)
* ↑ «Water worlds surface: Planets covered by global ocean with no land in sight». Harvard Gazette, 18-04-2013. [Consulta: 19 abril 2013].
* ↑ Indian Express

## Vegeu també

* Kepler-62
* Exoplaneta
* Llista d'estrelles amb planetes extrasolars confirmats
* Missió Kepler

## Enllaços externs

* Water Planets in the Habitable Zone: Atmospheric Chemistry, Observable Features, and the case of Kepler-62e and -62f, L. Kaltenegger, D. Sasselov, S. Rugheimer, 18 Abr 2013
Sistema planetari Kepler-62 :
Kepler-62b · Kepler-62c · Kepler-62d · Kepler-62e · Kepler-62f :
# Kevin Esteve Rigail

Kevin Esteve Rigail (Escaldes-Engordany, 27 de desembre de 1989) és un exesquiador i jugador de golf andorrà. Va competir en esquí alpí en la modalitat de descens als Jocs Olímpics d'Hivern de 2010 (Vancouver) i els del 2014 (Sotxi). En aquests últims Jocs, va patir una lesió greu que motivà la seva retirada de l'esquí de forma professional. Actualment, és jugador de golf professional. Va participar en tornejos com els Jocs Mediterranis de 2018, on va ser 22è amb 77 cops a 8 a la par.
És el fill d'en Jaume Esteve, que fou un esportista reconegut a Andorra i vinculat estretament en diverses disciplines com el rugbi o el muntanyisme.

## Referències

* ↑ «“A ‘Mimi’ li trenca el cor deixar el circuit”». [Consulta: 31 agost 2021].
* ↑ «"El meu somni és participar en uns tercers Jocs Olímpics, ara en golf"», 20-02-2018. [Consulta: 31 agost 2021].
* ↑ RTVA, Andorra Difusió. «Lesió greu de Kevin Esteve a Sotxi, que diu adéu a la temporada | Andorra Difusió». [Consulta: 31 agost 2021].
* ↑ SER, Cadena. «L'esquiador Kevin Esteve es retira amb només 25 anys» (en castellà), 09-05-2014. [Consulta: 31 agost 2021].
* ↑ RTVA, Andorra Difusió. «Kevin Esteve ja és professional del golf | Andorra Difusió». [Consulta: 31 agost 2021].
* ↑ «Comencen els Jocs Mediterranis amb 31 andorrans». [Consulta: 31 agost 2021].
* ↑ «Jean Baptiste Poux perd en el primer partit dels Jocs». [Consulta: 31 agost 2021].
* ↑ RTVA, Andorra Difusió. «Kevin Esteve vol honorar el seu pare amb un nou projecte: el Jaume Esteve Challenge | Andorra Difusió». [Consulta: 31 agost 2021].
* ↑ Basco, Marc. «Mor el president de la FAM Jaume Esteve», 11-01-2021. [Consulta: 31 agost 2021].
# Kiyohara no Fukayabu

    En aquest nom japonès, el cognom és Kiyohara.
Kiyohara no Fukayabu (清原深養父) fou un poeta i buròcrata japonés que visqué a mitjan període Heian. Era avi (i possiblement pare) de Kiyohara no Motosuke i besavi (i possiblement avi) de Sei Shōnagon. El seu nom apareix en les llistes antològiques del Chûko Sanjûrokkasen i de l'Ogura Hyakunin Isshu.
Ocupà alguns càrrecs governamentals. Disset yamato-uta seus s'inclogueren en l'antologia imperial Kokin Wakashū. També fou intèrpret de koto i fou amic de Fujiwara no Kanesuke, Ki no Tsurayuki i Ôshikôchi Mitsune. En els seus darrers anys es reclogué al temple de Fudaraku-ji. Aplegà els seus poemes en el Fukayabu-shū (深養父集).

## Referències

* Peter McMillan (2008) One hundred poets, one poem each: a translation of the Ogura Hyakunin Isshu. New York: Columbia University Press. ISBN 978-0-231-14398-1.

## Enllaços externs

* Poemes de Kiyohara no Fukayabu (en japonés).
* Ressenya de Kiyohara no Fukayabu (anglès)
# Keokuk

Keokuk o Kiyokaga (1780 - 1848) fou un cabdill fox i sauk. Es va mantenir neutral en la Guerra del 1812 i per això esdevé rival de Black Hawk, a qui no ajudà en la revolta del 1830. Viatjà a Washington per defensar les seves terres contra reclamacions dels iroquesos. Emmalaltí de disenteria degut a l'abús de l'alcohol, cosa que el va fer perdre prestigi davant dels seus. El 1848 fou assassinat per un dels seus, qui el considerava un traïdor.
* Keokuk by George Catlin in 1832-1839
* Keokuk by George Catlinin 1832-1839

## Enllaços externs

* (anglès) Cap Keokuk Arxivat 2004-06-21 a Wayback Machine.
# KEduca

KEduca és un joc educatiu distribuït segons la versió 2 GPL inclòs al KDE. Té un mòdul per construir i guardar nous tests, i un mòdul per carregar els tests. Les imatges poden ser incloses en preguntes, les preguntes poden tenir múltiples respostes amb diferents resultats, i les preguntes poden tenir un límit de temps.
De moment, no s'inclou cap test amb la distribució, i és difícil de trobar tests fets en línia, per tant, qualsevol test que necessitis te l'has d'escriure tu mateix. La pàgina de Sourceforge no està actualitzada, la versió més actual es pot trobar a la web oficial.
El programa fou abandonat per manca de desenvolupadors.

## Referències

* ↑ «KEduca» (en anglès). Arxivat de l'original el 2 de juliol 2015. [Consulta: 5 abril 2016].

## Enllaços externs

* KEduca - Lloc web oficial
# KF Ferizaj

El Klubi Futbollistik Ferizaj (KF Ferizaj) és un equip de futbol de la ciutat de Ferizaj (Kosovo). Actualment, l'equip juga a la primera divisió del futbol de Kosovo, la Raiffeisen Superlliga.

## Referències

* ↑ «KF Ferizaj | Project Gutenberg Self-Publishing - eBooks | Read eBooks online». [Consulta: 16 gener 2021].
# Mas del Sastre

El Mas del Sastre és un mas situat al municipi de la Vilella Alta, a la comarca catalana del Priorat. Ha servit per anomenar el sinclinal del Mas del Sastre, fruit d'una orogènesi del tipus hercinià al Devonìà superior.

## Referències

* ↑ Valenzuela García, Sergio. «El metamorfismo hercínico de grado muy bajo del Priorat Central». TDX, 2016. [Consulta: 21 novembre 2021].
# Hellevoetsluis

Hellevoetsluis és un municipi de la província d'Holanda Meridional, al sud dels Països Baixos. L'1 de gener del 2009 tenia 39.779 habitants repartits sobre una superfície de 46,14 km² (dels quals 14,6 km² corresponen a aigua).

## Ajuntament

* PvdA 8 regidors
* Inwonersbelang Hellevoetsluis 7 regidors
* VVD 6 zetels
* GroenLinks 3 regidors
* CDA 2 regidors
* Lijst Van Balen 1 regidors

## Enllaços externs

* www.hellevoetsluis.nl
# Piràmide de Pascal

La piràmide de Pascal és la generalització tridimensional del triangle de Pascal. Conté els coeficients multinomials de tercer ordre (coeficient trinomial), i. H. els coeficients de $(a+b+c)^{n}$ estan al nivell n +1. Com al triangle de Pascal, la piràmide de Pascal comença amb un sol 1 al nivell superior (la "part superior" de la piràmide). Cada número addicional és la suma dels tres números que hi ha a sobre. Totes les propietats especials del triangle de Pascal (vegeu, per exemple, El triangle de B. Sierpinski, simetria) es pot aplicar de manera anàloga a la piràmide de Pascal.

## Construcció alternativa

Els coeficients trinomials són donats per
    ${\frac {(i+j+k)!}{i!\,j!\,k!\;}}$ Amb $\;i+j+k=n\,.$
La identitat
    ${\frac {(i+j+k)!}{i!\,j!\,k!}}={\frac {(i+j+k)!}{(i+j)!\,k!}}\cdot {\frac {(i+j)!}{i!\,j!}}$
suggereix la següent regla de construcció per al nivell (n +1):
* En primer lloc, formeu els tres costats del triangle. Corresponen a la recta (n + 1) del triangle de Pascal.
* Ara empleneu la línia m amb les entrades de la línia m del triangle de Pascal, multiplicat pel factor ja introduït als costats..

## Els primers set nivells

1er nivell
2n nivell
3r nivell
4t nivell
5è nivell
6è nivell
7è nivell

## Propietats

* La suma de tots els números del nivell n és: $3^{n-1}$
* La suma de tots els números del primer al novè nivell és: ${\frac {3^{n}-1}{2}}$

### Connexió amb el tetraedre de Sierpinski

Si el tetraedre de Pascal distingeix entre nombres parells i senars, hi ha una connexió amb el tetraedre de Sierpinski. Els nombres parells corresponen a les llacunes del tetraedre de Sierpinski. Haver de $2^{a}$ Es tenen en compte els nivells $a$ -è pas d'iteració en la construcció del tetraedre de Sierpinski.

## Generalització

Es pot fer de manera anàloga $n$ -Definir el Pascal simplex dimensional a partir dels altres coeficients multinomials.

## Vegeu també

* Combinatòria
* Teoria de la probabilitat
* Polinomi
* Coeficient binomial

## Referències

* ↑ Staib, J.; Staib, L. «The Pascal Pyramid». The Mathematics Teacher, 71, 6, 1978, pàg. 505–510. JSTOR: 27961325.
* 1 2 Sierpinski, Waclaw «Sur une courbe dont tout point est un point de ramification». Comp. Rend. Acad. Sci. [París], 160, 1915, pàg. 302-305.
* ↑ Pedersen, Jean; Hilton, Peter; Holton, Derek. Mathematical vistas : from a room with many windows. New York, NY [u.a.]: Springer, 2002. ISBN 978-0387950648.

## Enllaços externs

* Piramide de Pascal. Departament de Matemàtiques, Universitat Rutgers , Nova Jersey, Estats Units. Octubre de 2010)
# Joan Torras i Compte

Joan Torras i Compte (1953/54 - 14 d'abril de 2017) va ser un polític i empresari català. Va ser portaveu per Esquerra Republicana de Catalunya a l'Ajuntament d'Igualada entre 2003 i 2015 i líder de la secció local del partit. Durant el període 2007-2010 va ser conseller del Consell Comarcal de l'Anoia i entre 2011-2015 va ser tinent d'alcalde d'Igualada durant el mandat de Marc Castells. En l'àmbit privat estava vinculat al sector del tèxtil.

## Referències

* ↑ «Mor l'exregidor d'ERC a l'Ajuntament d'Igualada, Joan Torras, als 63 anys». Ara.cat.
* ↑ «Mor l'exregidor de l'Ajuntament d'Igualada Joan Torras». Anoia Diari.
* ↑ «Mor Joan Torras, exregidor d'ERC a l'Ajuntament d'Igualada». Regió7.
# Bandulu

Bandulu és un grup londinenc de música techno i dub, format per Jamie Bissmire, John O'Connell i Lucien Thompson. El grup va gravar tres sessions per al programa de John Peel de la BBC Radio 1. El trio també ha enregistrat amb els noms de Thunderground, New Adult, Sons of the Subway i Space DJz.
Al llibre Energy Flash, el periodista Simon Reynolds va considerar Bandulu com a part del subgènere texturology, afirmant que «els millors temes de Guindance sonaven a jazz-techno, com si per alguna raó el músic Joe Zawinul de Weather Report hagués acabat essent el líder de Tangerine Dream».

## Discografia

| Àlbum | Format | Segell | Any |
| Guidance | 2×LP, CD | Infonet | 1993 |
| Antimatters | 2×LP, CD | Infonet | 1994 |
| Black Mass | 2×12" | Foundation Sound Works | 1996 |
| Cornerstone | 2×LP, CD | Blanco y Negro | 1996 |
| Repercussions | 2×12" | Foundation Sound Works | 1996 |
| Bisness | 2×12" | Foundation Sound Works | 1997 |
| New Foundation | CD | Foundation Sound Works | 1997 |
| Redemption | 2×LP, CD | Music Man | 2002 |

## Referències

* 1 2 Cooper, Sean "http://www.allmusic.com/artist/p182890/biography ", Allmusic, Macrovision Corporation
* ↑ Bandulu at the BBC's Keeping It Peel site
* ↑ Reynolds, Simon (1998) Energy Flash, Picador, ISBN 0-330-35056-0, p. 181.
# José Luis Gomis Gavilán

José Luis Gomis Gavilán (L'Atzúbia, 6 d'agost de 1944) és un farmacèutic i polític valencià.

## Trajectòria

Llicenciat en farmàcia en la Universitat de Santiago de Compostel·la i diplomat en periodisme per la Universitat de Granada. En 1980 fou president del comitè local d'Alacant de la UCD. Alineat en el seu sector socialdemòcrata, en 1981 va marxar amb Luis Berenguer Fuster al Partit d'Acció Democràtica de Francisco Fernández Ordóñez, i quan aquest es va integrar al PSOE, va ingressar en aquest partit.
Fou elegit diputat a les eleccions a les Corts Valencianes de 1983, 1987 i 1991. En 1995 no va revalidar l'escó. El gener de 2001, però, fou nomenat Director General de Prestació Farmacèutica de la Conselleria de Sanitat de la Generalitat Valenciana. En 2003 va cedir el seu arxiu musical a la Diputació d'Alacant.

## Referències

* ↑ «Fitxa de les Corts Valencianes». Arxivat de l'original el 2015-05-18. [Consulta: 9 maig 2015].
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.256-257. ISBN 9788495484802.
* ↑ El valioso legado de un melómano El País, 31 de desembre de 2003
# Herøy (Møre og Romsdal)

* Aquest article és sobre el municipi de Møre og Romsdal. Per a veure el municipi homònim situat al comtat de Nordland, vegeu Herøy (Nordland).
Herøy és un municipi situat al comtat de Møre og Romsdal, Noruega. Té 8.972 habitants (2016) i té una superfície de 119.77 km². El centre administratiu del municipi és el poble de Fosnavåg.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Herøy - Lloc web oficial
# Hesbon

Hesbon o Heixbon (àrab: حشبون, Ḥaxbūn; hebreu: חשבון‎) va ser una antiga ciutat situada a l'est del Jordà, a l'altura de Jericó, entremig dels rius Jabbok i Arnon.
Als seus inicis pertanyia als moabites però els seus veïns del nord, els amorites, la van ocupar poc abans de l'arribada dels israelites des d'Egipte. Va ser la capital de l'estat amorita de Sehon, rei dels amorreus. Ocupada pels hebreus, Josuè la va assignar a la tribu de Rubèn, però els moabites els van expulsar. Alexandre Janeu la va incorporar als seus dominis.
Claudi Ptolemeu l'esmenta amb el nom d'Esbuta o Esbouta (Ἐσβούτα) i Plini el Vell parla dels Arabes Esbonitae probablement referint-se als habitants de la ciutat. Eusebi de Cesarea i Jeroni d'Estridó l'esmenten amb el nom d'Esbus o Esbous (Ἐσβούς), i diuen que era un lloc de certa importància a una distància de vint mil passes del riu Jordà. En una moneda del temps de Neró el nom apareix com Heeba; altres monedes més abundoses són del temps de Caracal·la on la ciutat porta el nom el nom d'Exbou (ΕΞΒΟΥ). Una eparquia es deia Esbous (Ἔσβους). A les actes del concili de Calcedònia es parla d'una polis Esbounton (πόλις Ἐσβοῦντων), encara que el geògraf Hièrocles no la menciona. Sota els àrabs es va dir Khosban. Modernament la comarca s'anomenà Wadi Hesban i la ciutat Husban. Hi ha les ruïnes d'un temple d'Astarte.

## Referències

* ↑ Llibre de Josuè. 13:27
* ↑ Llibre dels Nombres. 21:26
* ↑ Llibre d'Isaïes. 15:4
* ↑ Flavi Josep. Antiguitats judaiques, XII, 15, 4
* ↑ Claudi Ptolemeu. Geografia, V, 17
* ↑ Plini el Vell. Naturalis Historia. V, 12
* ↑ Smith, William (ed.). «Hesbon». Dictionary of Greek and Roman Geography (1854). [Consulta: 1r març 2022].
# Hometown Cha-Cha-Cha

Hometown Cha-Cha-Cha (Hangul: 갯마을 차차차; RR: Gaenmaeul Chachacha) és una sèrie de televisió sud-coreana del 2021 protagonitzada per Shin Min-a, Kim Seon-ho i Lee Sang-yi. És un remake de la pel·lícula sud-coreana del 2004 Mr. Handy, Mr. Hong. Es va emetre del 28 d'agost al 17 d'octubre de 2021 els dissabtes i diumenges de tvN a les 21:00 (KST). També està disponible internacionalment per a streaming a Netflix.

## Referències

* ↑ https://movie.naver.com/movie/bi/mi/basic.naver?code=37716%5Benllaç+sense+format%5D
* ↑ https://entertain.naver.com/now/read?oid=312&aid=0000490328%5Benllaç+sense+format%5D
* ↑ https://www.hancinema.net/hancinema-s-news-shin-min-a-and-kim-seon-ho-confirmed-for-seashore-village-chachacha-150580.html%5Benllaç+sense+format%5D
* ↑ https://about.netflix.com/en/news/new-k-drama-rom-com-hometown-cha-cha-cha-starring-shin-min-a-and-kim-seon-ho%5Benllaç+sense+format%5D